
KLASA: 030-01/26-05/06
URBROJ: 238-27-159-01-02/03-26-2
Samobor, 23.10.2026. godine.

Trgovačko društvo Komunalac d.o.o. temeljem članka 18. Zakona o grobljima (Narodne novine broj: 78/25 i 80/25), članka 8. Odluke o grobljima (Službene vijesti Grada Samobora, broj: 4/2026. od 30.4.2026.g. i Odluke direktora, KLASA: 030-01/26-05/06, URBROJ: 238-27-159-01-02/03-26-1 od 23.10.2026. godine objavljuje:


JAVNI NATJEČAJ 
ZA PRODAJU KAZETE ZA URNE I USTUP PRAVA KORIŠTENJA GROBNOG MJESTA


1. PREDMET PRODAJE

Kazeta za urne obložena kamenom Impala granit – za 6 urni 

Lokacija: Gradsko groblje Samobor - polje 13,  grobno mjesto br. 2612/1

LOKACIJA PREDMETA PRODAJE:

		      CENTRALNI KRIŽ





Početna cijena: 4.000,00 € + PDV 25% = 5.000,00 €












2. NAČIN I UVJETI PRODAJE
	
Ponude za kupnju kazete za urne (6 urni) i stjecanje prava korištenja grobnog mjesta na Gradskom groblju Samobor ponuditelji mogu dostaviti pod uvjetom: 
- da novi korisnik ne posjeduje grobno mjesto u koje je moguće vršiti ukope na grobljima kojima upravlja Komunalac d.o.o. (Samobor, Otruševec, Sv. Martin i Rude)
- da novi korisnik ima prebivalište na području grada Samobora minimalno posljednjih pet godina prije podnošenja ponude (potvrda o prebivalištu s MUP-a ili e-građana)

Predmet prodaje iz točke 1. iz ovog javnog natječaj kupuje se po sistemu viđeno-kupljeno, odnosno u postojećem stanju, uz mogućnost prethodnog pregleda. Time se ne isključuju prava kupca koja se prema prisilnim propisima ne mogu isključiti.

Uvid u predmet prodaje – kazeta za urne, zainteresirani ponuditelji mogu izvršiti radnim danom od 07:00 do 15:00 sati na lokaciji Gradskog groblja Samobor uz prethodnu najavu. Za sve druge potrebne informacije i za dogovor za pregled predmeta prodaje, ponuditelji se mogu obratiti osobi za kontakt Luciji Žganjer, dipl.ing.agr., voditelj Službe poslova groblja, na broj telefona:  01/5554 304 i mobitela 099/455-0880.

Nepotpune i nedopuštene ponude neće se razmatrati.

Ponuditelj je obvezan uz ponudu priložiti dokaz (presliku uplatnice) o uplaćenoj jamčevini za ozbiljnost ponude u visini 400,00 €. Jamčevina se uplaćuje na račun t.d. Komunalac d.o.o., Samobor, IBAN broj: HR2724840081100481256. Ponuditeljima koji neće biti odabrani  jamčevina se vraća u roku od 8 dana od dana donošenja odluke o odabiru, na račun naveden u ponudi.
Odabranom ponuditelju uplaćena jamčevina uračunava se u kupoprodajnu cijenu. U slučaju poništenja javnog natječaja jamčevina se vraća svim ponuditeljima u roku od 8 dana od dana donošenja odluke o poništenju.

3. ROK ZA DOSTAVU  PONUDA

Predmet prodaje ovog javnog nadmetanja provesti će se prikupljanjem pisanih ponuda putem zatvorenih omotnica dostavljenih neposredno ili poštom preporučeno na adresu: Komunalac d.o.o., Samobor, Ulica 151. samoborske brigade HV 2, s napomenom „PONUDA ZA KUPNJU Kazete za urne na gradskom groblju Samobor -  ne otvaraj“.

ROK ZA DOSTAVU PONUDA:

23.11.2026. do 12:00 sati

4. SADRŽAJ PONUDE

	Ponuda mora sadržavati:
· podatke o ponuditelju: ime i prezime, OIB, presliku važeće osobne iskaznice,
· potvrda o prebivalištu s MUP-a ili e-građana,
· ime i prezime osobe za kontakt s brojem telefona, mobitela ili e-mail adrese,
· broj tekućeg ili žiro računa i naziv banke za povrat jamčevine.
· naznaku da se ponuda odnosi na kupnju „Kazeta za urne na Gradskom groblju Samobor“
· dokaz o uplaćenoj jamčevini za ozbiljnost ponude,
· ponuđena jedinična cijena za predmet prodaje s PDV-om,
· izjavu ponuditelja da ne posjeduje grobno mjesto u koje je moguće vršiti ukope na grobljima kojima upravlja t.d. Komunalac d.o.o.

5. KRITERIJ PRODAJE  I IZBOR NAJPOVOLJNIJE PONUDE

Kriterij odabira najpovoljnije ponude je najviša ponuđena cijena.

Ako su pristigle dvije ili više prihvatljivih ponuda s istim najvećim ponuđenim iznosom, t.d. Komunalac d.o.o. će odabrati ponudu koja je zaprimljena ranije.

S najpovoljnijim ponuditeljem sklopit će se ugovor o kupoprodaji kazete za urne.

Temeljem članka 18. stavak 4. i 6. Zakona o grobljima (Narodne novine broj: 78/25 i 80/25) s najpovoljnijim ponuditeljem sklopiti će se i ugovor o ustupu prava korištenja grobnog mjesta koji mora biti ovjeren kod Javnog bilježnika.
Trošak ovjere predmetnog ugovora snosi kupac.

Odabrani najpovoljniji ponuditelj dužan je platiti kupoprodajnu cijenu predmeta prodaje u roku od 5 dana od dana potpisa ugovora, nakon čega će mu se izdati rješenje kojim se utvrđuje kao novi korisnik grobnog mjesta uz upis u grobni očevidnik na neodređeno vrijeme i obvezu plaćanja godišnje grobne naknade koja nije uključena u iznos ponuđene cijene.
 
Ukoliko najpovoljniji ponuditelj ne plati u roku od 5 dana smatrati će se da je odustao od ponude. Jamčevina za ozbiljnost ponude u slučaju odustanka od sklapanja kupoprodajnog ugovora ili u slučaju neplaćanja po ugovoru, ne vraća se. U tom slučaju Komunalac d.o.o. može sklopiti ugovor sa slijedećim najpovoljnim ponuditeljem koji ispunjava uvjete iz natječaja, po cijeni iz ponude.

6. OSTALO

Trgovačko društvo Komunalac d.o.o., Samobor zadržava pravo poništaja natječaja ili dijela natječaja, bez prethodnog obrazloženja i pri tome ne snosi odgovornost prema ponuditeljima, kao niti njihove troškove sudjelovanja na natječaju.




                    	                            Direktor:   


								Renato Raguž, dipl. ing. stroj.

